12/03/2015 | Administración LocalMunicipal
As Pontes de García Rodríguez
Intervención
Anuncio de bases da convocatoria do programa “As Pontes Emprende” de axudas municipais á creación de empresas para o ano 2015

BASES DA CONVOCATORIA DO PROGRAMA “AS PONTES EMPRENDE” DE AXUDAS MUNICIPAIS Á CREACIÓN DE EMPRESAS PARA O ANO 2015 EXPOSICIÓN DE MOTIVOS A Concellería de Industria, Promoción Económica, Comercio e Hostalaría, que comprende en particular, as áreas de Desenvolvemento e Promoción económica, co fin de cumprir cos obxectivos dirixidos a paliar o desemprego na nosa localidade, pretende incentivar a conversión de persoas desempregadas en traballadores/as autónomos/as e a creación de empresas, axudando a crear desta forma unha situación o suficientemente consistente para que a persoa traballadora que se acolla a estas axudas poida afrontar o reto do establecemento como traballador por conta propia ou a posta en marcha do proxecto empresarial. Por medio desta actuación trátase de dinamizar a pequena e mediana empresa, aos autónomos e ao comercio tradicional, incentivando deste xeito a actividade económica local. BASE 1.ª.–FINALIDADE. Esta disposición ten por obxecto fixar as bases reguladoras e convocar a concesión, para o ano 2015 das Axudas Municipais para o Fomento da Creación de Empresas no ámbito do Concello das Pontes. Este programa ten por finalidade incentivar a creación de novos proxectos empresariais e en xeral fomentar a actividade empresarial, contribuíndo deste xeito á xeración de emprego no ámbito municipal do Concello das Pontes. BASE 2.ª.–OBXECTO E BENEFICIARIOS/AS.2.1.–OBXECTO. Poden ser obxecto desta subvención os novos proxectos empresariais emprendidos no ámbito deste concello por empresarios/as individuais ou a través de pequenas e medianas empresas, independentemente da súa forma xurídica, que tivesen iniciado a súa actividade dende o 1 de xaneiro do ano 2015 (entendendo por inicio de actividade a alta definitiva no censo de obrigados tributarios). Para o carácter de pequena e mediana empresa terase en conta o establecido na Recomendación 2003/361/CE, do 6 de maio de 2003, sobre a definición de microempresas, pequenas e medianas empresas, Diario Oficial da Unión Europea 124, pp.36-41, do 20 de maio de 2003.2.2.–BENEFICIARIO/A. Poderá ser beneficiario/a calquera persoa física ou xurídica cun novo proxecto empresarial, sexa autónoma individual ou autónoma integrada nunha sociedade civil, mercantil, sociedade laboral ou comunidade de bens que, ademais de cumprir os requisitos establecidos no artigo 11 da Lei 38/2003, do 17 de novembro, xeral de subvencións, e os especificamente fixados no antedito apartado, cumpran os seguintes requisitos: Para as persoas físicas: 1) Desenvolver a súa actividade empresarial no Concello das Pontes nos seguintes termos: – En caso de desenvolver a súa actividade a través dun establecemento permanente, que este se atope radicado no termo municipal das Pontes.2) Requirirase estar empadroado no Concello das Pontes no momento de inicio da actividade.3) Estar en situación de desemprego no momento da alta no Réxime especial de traballadores autónomos (R. E. T. A) ou réxime similar.4) Estar dada de alta no Réxime especial de traballadores autónomos ou nalgunha mutualidade dos colexios profesionais a partir do 01 de xaneiro de 2015.5) Que sexan empresas de nova creación – considerando incluídos en tal concepto os traspasos de negocios- sen que se admitan supostos de empresas procedentes da transformación xurídica. O inicio da actividade económica virá determinado pola alta no censo de obrigados tributarios e actividades económicas.6) Que presenten un proxecto empresarial viable técnica, económica e financeiramente, acreditado na forma establecida no anexo III desta convocatoria. Este proxecto será avaliado polo persoal da Concellería de Industria, Promoción Económica, Comercio e Hostalaría para determinar a súa viabilidade.7) Que non desenvolvesen, como traballadores autónomos no R. E. T. A ou réxime similar, igual actividade empresarial no Concello de As Pontes, nos seis meses inmediatamente anteriores á data de inicio da nova actividade. Para estes efectos, entenderase por mesma actividade a coincidencia a nivel de tres díxitos da CNAE. No caso dunha nova actividade formada por varios socios e no que un deles xa estivese dado de alta como autónomo na mesma ou similar actividade, será requisito indispensable para a súa concesión, que, como mínimo o 50 % do capital sexa de titularidade dos novos empresarios.8) Estar ao corrente das súas obrigas fiscais co Concello das Pontes, coa Consellaría de Economía e Facenda da Xunta de Galicia e coa Axencia Estatal da Administración Tributaria (AEAT), así coma ao corrente das súas obrigas coa Seguridade Social. O cumprimento das obrigacións tributarias e coa Seguridade Social serán comprobados de oficio.9) Manter a actividade por conta propia que xerou a alta no Réxime especial de traballadores autónomos obxecto da subvención, durante un período mínimo de dezaoito meses; en caso contrario, o beneficiario/a estará obrigado/a a reintegrar na Tesouraría do Concello a subvención percibida.10) Ter concedidas, de seren necesarias, todas as licenzas pertinentes para o desenvolvemento da actividade ou, no seu defecto, xustificar que se están a tramitar.11) Non poderá ter a condición de beneficiario/a os empresarios/as e as pequenas e medianas empresas nos que concorra algunha das circunstancias previstas no artigo 10, apartados 2 e 3, da Lei 9/2007, de 13 de xuño, de subvencións de Galicia.12) As persoas beneficiarias estarán suxeitas ás obrigas xerais que establece o artigo 11 da Lei 9/2007, de 13 de xuño, de subvencións de Galicia. Para as persoas xurídicas: 13) Desenvolver a súa actividade empresarial no Concello das Pontes nos seguintes termos: – En caso de desenvolver a súa actividade a través dun establecemento permanente, que este se atope radicado no termo municipal das Pontes.14) Requirirase estar empadroado no Concello das Pontes no momento de inicio da actividade ao 50 % dos socios titulares das sociedades 15) Estar en situación de desemprego no momento da alta no Réxime especial de traballadores autónomos (R. E. T. A) ou réxime similar ao 50% dos socios titulares da sociedade.16) Estar dada de alta no Réxime especial de traballadores autónomos ou nalgunha mutualidade dos colexios profesionais a partir do 01 de xaneiro de 2015 ao 50% dos socios titulares da sociedade.17) Que sexan empresas de nova creación – considerando incluídos en tal concepto os traspasos de negocios- sen que se admitan supostos de empresas procedentes da transformación xurídica. O inicio da actividade económica virá determinado pola alta no censo de obrigados tributarios e actividades económicas.18) Que presenten un proxecto empresarial viable técnica, económica e financeiramente, acreditado na forma establecida no anexo III desta convocatoria. Este proxecto será avaliado polo persoal da Concellería de Industria, Promoción Económica, Comercio e Hostalaría para determinar a súa viabilidade.19) Que non desenvolvesen, como traballadores autónomos no R. E. T. A ou réxime similar, igual actividade empresarial no Concello de As Pontes, nos seis meses inmediatamente anteriores á data de inicio da nova actividade. Para estes efectos, entenderase por mesma actividade a coincidencia a nivel de tres díxitos da CNAE. No caso dunha nova actividade formada por varios socios e no que un deles xa estivese dado de alta como autónomo na mesma ou similar actividade, será requisito indispensable para a súa concesión, que, como mínimo o 50 % do capital sexa de titularidade dos novos empresarios.20) Estar ao corrente das súas obrigas fiscais co Concello das Pontes, coa Consellaría de Economía e Facenda da Xunta de Galicia e coa Axencia Estatal da Administración Tributaria (AEAT), así coma ao corrente das súas obrigas coa Seguridade Social. O cumprimento das obrigacións tributarias e coa Seguridade Social serán comprobados de oficio.21) Manter a actividade por conta propia que xerou a alta no Réxime especial de traballadores autónomos obxecto da subvención, durante un período mínimo de dezaoito meses; en caso contrario, o beneficiario/a estará obrigado/a a reintegrar na Tesouraría do Concello a subvención percibida.22) Ter concedidas, de seren necesarias, todas as licenzas pertinentes para o desenvolvemento da actividade ou, no seu defecto, xustificar que se están a tramitar.23) Non poderá ter a condición de beneficiario/a os empresarios/as e as pequenas e medianas empresas nos que concorra algunha das circunstancias previstas no artigo 10, apartados 2 e 3, da Lei 9/2007, de 13 de xuño, de subvencións de Galicia.24) As persoas beneficiarias estarán suxeitas ás obrigas xerais que establece o artigo 11 da Lei 9/2007, de 13 de xuño, de subvencións de Galicia. BASE 3.ª.–CRÉDITO ORZAMENTARIO. As axudas que se concedan ao abeiro destas bases e convocatoria, faranse con cargo ao orzamento da Concellería de Industria, Promoción Económica, Comercio e Hostalaría na aplicación orzamentaria 2015.0.433.47000 por un importe de 40.000,00 € anuais e na partida orzamentaria 2015.0.433.77000 por importe de 20.000 € anuais. En calquera caso a concesión de subvencións quedará condicionada á existencia de crédito axeitado e suficiente na partida orzamentaria de referencia, no momento en que se dite resolución da concesión. Non obstante, os créditos asignados á convocatoria poderán incrementarse, en calquera dos seus procedementos, como consecuencia de xeracións, incorporacións ou ampliacións da partida orzamentaria que a financian, sempre que sexan aprobadas antes da resolución de concesión. A contía máxima a conceder a cada persoa beneficiaria (física ou xurídica) non poderá superar os 3.000 €, debendo axustarse os proxectos que optan á subvención, aos requisitos establecidos no obxecto da convocatoria e aos gastos a subvencionar especificados na base 4.ª desta convocatoria. BASE 4.ª.–TIPO, GASTOS SUBVENCIONABLES E CONTÍA DAS AXUDAS.4.1.–As axudas son a fondo perdido; o importe das subvencións fixarase atendendo ao orzamento, á documentación aportada polo solicitante e ás dispoñibilidades orzamentarias. A contía final determinarase tendo en conta o criterio de suficiencia para o financiamento da acción proposta.4.2.–A finalidade das axudas engadidas nesta convocatoria enmárcase en dúas liñas de actuación: 1) INPULSATE: axuda cun importe máximo de dous mil euros (2.000 €) por persoa beneficiaria (física ou xurídica) para os gastos de aluguer para o desenvolvemento da actividade do ano 2015.2) INSTALATE: axuda cun importe máximo de 1.000 euros (1.000 €) por persoa beneficiaria para os gastos de inmobilizado material e inversión en adecuación de locais para a posta en marcha da actividade. BASE 5.ª.–CONCORRENCIA CON OUTRAS SUBVENCIÓNS. Esta subvención é incompatible coas axudas percibidas á creación de empresas ou do propio posto de traballo convocadas pola Consellería de Traballo e Benestar que financien os gastos de aluguer ou gastos de inmobilizado material e inversión en adecuación de locais para a posta en marcha da actividade. Si será compatible con calquera outra subvención outorgada por outras institucións, en particular e dado o seu carácter, as axudas establecidas nesta convocatoria serán compatibles coa capitalización ou pagamento único da prestación por desemprego. En ningún caso, o importe das subvencións concedidas poderá ser de tal contía que, illadamente ou en concorrencia con outras subvencións, axudas, ingresos ou recursos para a mesma finalidade, procedentes de calquera das Administracións, entes públicos ou privados, nacionais, da Unión Europea ou de organismos internacionais, superen os custes de aluguer ou para os gastos de inmobilizado material e inversión en adecuación de locais necesarios para a posta en marcha ou o desenvolvemento da actividade subvencionados. A persoa solicitante deberá declarar as axudas que obtivera ou solicitara para o mesmo fin, tanto ao iniciarse o expediente coma en calquera momento posterior, si así se lle solicitara. BASE 6.ª.–PROCEDEMENTO DE INSTRUCIÓN, TRAMITACIÓN E CONCESION DAS AXUDAS.6.1.–O procedemento de concesión da subvención recollida nestas bases axustarase ao disposto no art.19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento, senón que a concesión das axudas se realiza pola comprobación da concorrencia no solicitante dos requisitos establecidos, até o esgotamento do crédito orzamentario, e sen prexuízo do previsto no artigo 31.2 e 4 do mesmo texto. Con todo, no suposto de que o crédito dispoñible non fose suficiente, por superar o importe máximo do mesmo, establecerase como criterio a orde de presentación das solicitudes no rexistro de entrada do concello.6.2.–A instrución do procedemento a realizará a Concellería de Industria, Promoción Económica, Comercio e Hostalaría do Concello das Pontes.6.3.–Recibida a solicitude se non estivese debidamente cuberta ou non se achegase a documentación esixida, o órgano instrutor do procedemento, de conformidade co disposto no artigo 71 da LPAC, requirirá á persoa solicitante para que, nun prazo máximo e improrrogable de dez días, emende a falta ou presente os documentos preceptivos coa advertencia de que, se así non o fixera, se considerará desistida da súa petición, logo de resolución, que deberá ser ditada nos termos previstos no artigo 42 da antedita lei.6.4.–De acordo co previsto no artigo 22 da Lei 09/2007, do 13 de xuño, de subvencións de Galicia, o órgano instrutor verificará a concorrencia dos requisitos requiridos nesta convocatoria para conceder as subvencións; para tal efecto, realizará de oficio cantas actuacións estime necesarias para a determinación, coñecemento e comprobación dos datos en virtude dos que deba formular a proposta de resolución. O órgano instrutor, previo informe previo dos/as técnicos/as da Concellería de Industria, Promoción Económica, Comercio e Hostalaría formulará a proposta definitiva de concesión de subvención ou no seu caso, da súa denegación ou exclusión.6.5.–En calquera momento do procedemento poderá instarse á persoa ou entidade solicitante para que cumprimente calquera requisito ou trámite omitido, de acordo co previsto no artigo 76 da Lei 30/1992, do 26 de novembro, de réxime xurídico das administracións públicas e do procedemento administrativo común (LPAC), concedéndose para ese efecto un prazo de dez días hábiles a partir do día seguinte ao da notificación, con expreso apercibimento de que, de non facelo así, poderáselle declarar decaído no seu dereito ao devandito trámite; con todo, admitirase a actuación do interesado e producirá efectos legais, de producirse antes ou dentro do día en que se notifique a resolución na que se teña por transcorrido o prazo.6.6.–A proposta de resolución remitirase á Alcaldía que será o órgano competente para resolver sobre a concesión ou denegación destas subvencións no prazo máximo de tres meses dende a súa solicitude. Transcorrido o devandito prazo de tres meses sen que a Alcaldía dite resolución expresa, entenderase desestimada a petición de axuda por silencio administrativo. Esta desestimación presunta poderá ser recorrida en reposición no prazo de tres meses computados a partir do día seguinte a aquel en que, de acordo co seu normativa específica, se produza o acto presunto. Transcorrido este último prazo, unicamente poderá interpoñerse recurso contencioso- administrativo perante o Xulgado do Contencioso Administrativo de Ferrol, sen prexuízo da procedencia do recurso extraordinario de revisión. A resolución da Alcaldía, de concesión ou denegación das axudas, esgota a vía administrativa e notificarase aos solicitantes no prazo de dez días desde que se dita, de acordo con previsto no artigo 58 da LPAC. Contra esta resolución cabe interpoñer recurso contencioso - administrativo, no prazo de dous meses a contar desde o día seguinte da súa notificación, perante o órgano competente da xurisdición contencioso- administrativa, de acordo co artigo 116 da LPAC e dos artigos 8.1 e 46 da Lei 29/1998, do 13 de xullo, regulamentaria da xurisdición contenciosa-administrativa. Potestativamente, poderá formularse recurso de reposición, no prazo de un mes a contar desde o día seguinte da notificación do mesmo, perante o órgano que ditou a resolución impugnada, de acordo coa LPAC.6.7.–Os/as beneficiarios/as das axudas están obrigados no prazo de dez días a contar do seguinte ao da notificación do outorgamento da subvención a comunicarlle á Concellería de Industria, Promoción Económica, Comercio e Hostalaría a aceptación ou renuncia, por escrito, das axudas; transcorrido este prazo sen manifestación expresa entenderase tacitamente aceptada. BASE 7.ª.–SOLICITUDES E PRAZO DE PRESENTACIÓN.7.1.–As solicitudes poderán presentarse desde o día seguinte a data de publicación desta convocatoria no Boletín oficial da provincia da Coruña e até o 30 de setembro de 2015, segundo o modelo establecido no Anexo I, no rexistro do Concello ou por calquera outro medio establecido no artigo 38 da LPAC. Xunto coa solicitude, aportarase a totalidade da seguinte documentación: Documentación xeral: – Ficha solicitude (anexo I) dirixida á Concellería de Industria, Promoción Económica, Comercio e Hostalaría. – Fotocopia compulsada do DNI do solicitante e, no seu caso, do seu representante legal. No caso de traballadores autónomos estranxeiros non comunitarios permiso de residencia e permiso de traballo. – Fotocopia compulsada do CIF, escritura de constitución e inscrición no Rexistro Mercantil, de ser caso. – Fotocopia compulsada de alta no Réxime especial de traballadores autónomos (RETA), en calquera outro réxime especial por conta propia da Seguridade Social ou mutualidade do colexio profesional correspondente. – Fotocopia compulsada de alta no Censo de Obrigados Tributarios (modelo 036 ou 037) e alta no Imposto de Actividades Económicas (IAE). – Orixinal ou fotocopia compulsada do informe de vida laboral actualizado do traballador na data de solicitude. – Fotocopia compulsada da licenza de obra/inicio da actividade ou da súa solicitude das mesmas, de seren necesarias, ou fotocopia compulsada da presentación da declaración responsable ou comunicación previa, ou referencia ao expediente de concesión da licenza ou de rexistro da solicitude/declaración responsable ou comunicación previa. – Anexo II desta convocatoria: declaración responsable. – Anexo III desta convocatoria: Memoria de proxecto empresarial a desenvolver, ou calquera outro que, respectando o contido mínimo, queira presentar a persoa solicitante. – Anexo IV desta convocatoria: relación numerada de xustificantes de gasto. – Anexo V desta convocatoria: Modelo de designación de conta bancaria para a transferencia da subvención. – Xustificante de estar ao corrente coa Axencia Tributaria, Seguridade Social e Consellería de Facenda. Documentación específica: 1.º.–Liña impulsate: – Fotocopia compulsada do contrato de aluguer. – Fotocopia compulsada dos recibos de aluguer onde consten a retención de IRPF e o ive. – Fotocopia compulsada do xustificante de transferencia bancaria do pagamento do aluguer. Liña instalate: 2.º.–Liña Instalate: – Orixinal ou fotocopia compulsada das facturas que acrediten os gastos de investimento ou adquisición de inmobilizado para a posta en marcha ou desenvolvemento da actividade. – Fotocopia compulsada do xustificante de transferencia bancaria do pagamento dos gastos de inmobilizado. En aplicación do artigo 35 f) da LPAC, os/as cidadáns quedarán eximidos da presentación de calquera dos documentos anteriores cando calquera deles se atope en poder do Concello. Para tal fin, os/as interesados/as deberán indicar a data e o órgano de presentación do documento en cuestión. BASE 8.ª.–AUTORIZACIÓNS.8.1.–A solicitude desta axuda comportará a autorización pola persoa interesada ao órgano instrutor para solicitar as certificacións que deba emitir a Axencia Estatal da Administración Tributaria, a Tesouraría Xeral da Seguridade Social, a Consellería de Facenda da Xunta de Galicia e o Concello das Pontes, segundo o establecido no artigo 20 da lei 09/2007, do 13 de xuño, de subvencións de Galicia. No caso de que se lle requira deberá presentar ditas certificacións.8.2.–Mediante a presentación da solicitude de subvención a persoa interesada da expresamente autorización ao Concello das Pontes para incluír e facer públicos os datos relevantes referidos á axuda recibida. Os dereitos de acceso, rectificación, consulta, cancelación e oposición de datos de carácter persoal poderán exercerse ante o Concello das Pontes como responsable dos ficheiros, de conformidade coas prescricións da Lei orgánica 15/1999, do 13 de decembro, de protección de datos de carácter persoal. BASE 9.º.–FORMA DE PAGAMENTO. O aboamento da subvención efectuarase mediante un pagamento único e o mesmo quedará condicionado a que: – Se acredite a execución da actuación coa presentación da xustificación conforme ao establecido nas bases 7.ª e 10.ª desta convocatoria. – Estar ao corrente nas obrigas tributarias e fronte á Seguridade Social. BASE 10.ª.–XUSTIFICACIÓN PARA O SEU ABOAMENTO. O abono da subvención levarase a cabo mediante un pago único, previa comprobación de que a documentación xustificativa presentada é a correcta de conformidade co obxecto da subvención, e tendo en conta que esta xa deberá formar parte da documentación que acompaña á solicitude. Os gastos xustificados serán do exercicio no que se conceda a subvención e unicamente poderase presentar unha solicitude por beneficiario. BASE 11.ª.–VERIFICACION E CONTROL. Os/as beneficiarios/as quedarán obrigados/as a facilitar todas as actuacións de comprobación que se efectúen polo órgano instrutor para o seguimento das axudas. Así mesmo, quedarán sometidas ás actuacións de control financeiro que lle correspondan á Intervención do Concello das Pontes e ao Tribunal de Contas, no exercicio das súas funcións de fiscalización e control do destino das axudas. BASE 12.ª.–MODIFICACION E REINTEGRO DAS AXUDAS CONCEDIDAS. Toda alteración das condicións tidas en conta para a concesión das axudas, así coma a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución de concesión. Procederá a revogación da subvención, así coma o reintegro total ou parcial das cantidades percibidas e a esixencia dos xuros de demora, cando exista incumprimento pola persoa beneficiaria de calquera dos requisitos, condicións e demais circunstancias que deron lugar ao outorgamento da subvención, dando lugar á anulación da subvención concedida. BASE 13.ª.–RESPONSABILIDADES, RÉXIME SANCIONADOR E REINTEGROS.13.1.–As persoas beneficiarias das subvencións quedarán sometidas ás responsabilidades e réxime de sancións que, sobre infraccións administrativas en materia de subvencións, que establece o Título IV da Lei 9/2007, do 13 de xuño, de subvencións de Galicia.13.2.–Ademais das causas de invalidez da resolución da concesión, recollidas no art.36 da Lei 9/2007, 13 de xuño, de subvencións de Galicia, dará lugar á obriga de reintegrar, total ou parcialmente, as cantidades percibidas, así coma á esixencia dos xuros de demora desde a data de pagamento da subvención até que se acorde a procedencia de reintegro da mesma, os casos contemplados no artigo 33 da Lei de subvencións de Galicia e, en concreto, por obterse a subvención falseando as condicións requiridas para conseguilo ou ocultando aquelas que o impediran.13.3.–O procedemento de reintegro de subvencións rexerase polas disposicións xerais sobre procedementos administrativos contidas no título VI da LPAC.13.4.-Procederá o reintegro total da axuda percibida o incumprimento da obriga establecida nestas bases de manter a actividade durante un mínimo de dezaoito meses.13.5.–Na tramitación do procedemento de reintegro garantirase, en todo caso, o dereito da persoa interesada a audiencia. O prazo máximo para resolver e notificar a resolución do procedemento de reintegro será de doce meses, desde a data de acordo de iniciación. Dito prazo poderá suspenderse e ampliarse, de acordo co previsto nos apartados 5 e 6 do artigo 42 da LPAC. De transcorrer o prazo para resolver sen que se notificara a resolución expresa de reintegro, producirase a caducidade do procedemento, sen prexuízo de continuar as actuacións até o remate e sen que se considere interrompida a prescrición polas actuacións realizadas até o remate do antedito prazo. BASE 14.ª.–PUBLICIDADE.14.1.–PUBLICIDADE DA CONVOCATORIA. A presente convocatoria coas bases reguladoras da concesión das axudas para o ano 2015 do “Programa As Pontes Emprende de axudas municipais á creación de empresas”, coma un dos incentivos de promoción económica do Concello das Pontes do ano 2015, publicarase no Boletín oficial da provincia a e na páxina web www.aspontes.org, unha vez aprobadas polo órgano competente; as anteditas bases reguladoras, a convocatoria e os modelos normalizados para a presentación de solicitudes facilitaranse na Concellería de Industria, Promoción Económica, Comercio e Hostalaría, na páxina web www.ippec.es, na páxina web www.aspontes.org e no taboleiro de anuncios do Concello das Pontes.14.2.–PUBLICIDADE DAS SUBVENCIÓNS CONCEDIDAS. Os datos persoais que deban facilitar as persoas solicitantes das axudas seran para os efectos de comprobar a concorrencia dos requisitos necesarios para obter as anteditas axudas e serán tratados para os exclusivos efectos da concesión das mesmas, sendo responsable do tratamento dos datos a Concellería de Industria, Promoción Económica, Comercio e Hostalaría. As axudas que se concedan ao abeiro destas bases e convocatoria serán publicadas no BOP da Coruña, con expresión da convocatoria, crédito orzamentario ao que se imputan, beneficiario, cantidade concedida e finalidade da subvención. Os solicitantes aos que se lle conceda a subvención terán dereito a que non se fagan públicos os seus datos persoais cando a publicación poida ser contraria ao respecto e salvagarda do dereito á honra, intimidade persoal e imaxe. Ademais desta publicación a listaxe de todas as axudas que se concedan será publicada, coas devanditas indicacións, na páxina web www.ippec.es, na páxina web www.aspontes.org e no taboleiro de anuncios do Concello das Pontes.14.3.–PUBLICIDADE DO FINANCIAMENTO PÚBLICO. As empresas ou entidades beneficiarias das subvencións obxecto desta convocatoria quedan obrigadas a poñer no seu local un cartel, de forma visible, informativo da súa participación no “Programa As Pontes Emprende de axudas municipais a creación de empresas para o ano 2015” do Concello das Pontes. O cartel será subministrado pola Concellería de Industria, Promoción Económica, Comercio e Hostalaría. As Pontes de Deiene Juny Bensar, marzo de 2015. O alcalde Valentín González Formoso ANEXO I: SOLICITUDE DE SUBVENCION Á CREACION DE EMPRESAS (CONVOCATORIA 2015) 1.–DATOS DO/DA SOLICITANTE. DNI, NIE: ____________________ Data nacemento: ____/____/_______ Nome e apelidos:___________________________; Tipo vía: ________ Enderezo: __________________________ N.º: ______ Portal: _____ Esc.: _________ Planta: ____ Porta: ____ C. P.: ___________ Concello: _________________________ Provincia: ______________ Teléfono: ____________________ Correo electrónico: ____________________________ 2.–DATOS PARA OS EFECTOS DE NOTIFICACIÓNS. DNI, NIE: _________________________ Data nacemento: ____/____/_______ Nome e apelidos: ____________________________ Tipo vía: _____ Enderezo: ____________________: N.º: ______ Portal:_____ Esc.:__ Planta: ____ Porta: ____ C. P.: _______________ Concello:_______________________ Provincia: _________________ Teléfono: ______________ Correo electrónico: ________ 3.–DATOS DA ACTIVIDADE ECONÓMICA. Actividade económica (descrición) _____________________________. CNAE: _____. Enderezo do negocio: Tipo vía: _____ Enderezo: ____________________ N.º:____Portal:____Esc.:____ Planta: ____ Porta: ____ C. P.: __________ Municipio: ________________ Provincia: _____________Teléfono: ______________ Correo electrónico:______________________________. Data de alta na Seguridade Social: _____________; Número de inscrición na Seguridade Social: ________________; Data de alta no IAE: ___________. Firma 4.–LIÑA DE SUBVENCIÓNS Á/ÁS QUE CONCORRE (marcar):  LIÑA IMPULSATE.  LIÑA INSTALATE.5.–DOCUMENTACIÓN QUE SE ACHEGA (marcar).  Fotocopia compulsada do DNI do solicitante e, no seu caso, do seu representante legal ou documentación equivalente para os estranxeiros (no caso de traballadores estranxeiros non comunitarios tamén será necesario permiso de residencia e de traballo).  Fotocopia compulsada do C. I. F., escritura de constitución e inscrición no Rexistro Mercantil.  Fotocopia compulsada de alta no Réxime Especial de Traballadores Autónomos (RETA), en calquera outro réxime especial por conta propia da Seguridade Social ou mutualidade do colexio profesional correspondente.  Fotocopia compulsada de alta no Censo de Obrigados Tributarios (modelo 036 ou 037) e alta no Imposto de Actividades Económicas.  Orixinal ou fotocopia compulsada de informe da vida laboral actualizada do traballador na data da solicitude.  Fotocopia compulsada da licenza de obra/inicio da actividade ou da solicitude das mesmas, de seren necesarias, ou fotocopia compulsada da presentación da declaración responsable ou comunicación previa, ou referencia ao expediente de concesión da licenza ou de rexistro da solicitude/declaración responsable ou comunicación previa.  Fotocopia compulsada do contrato de aluguer (só liña Impulsate).  Fotocopia compulsada dos recibos de aluguer e dos xustificantes de transferencia bancaria de pagamento do aluguer (só liña Impulsate).  Fotocopia compulsada do xustificante de transferencia bancaria do pagamento do aluguer(só liña Impulsate).  Fotocopia compulsada das facturas que acrediten os gastos de investimento ou adquisición de inmobilizado para a posta en marcha ou desenvolvemento da actividade (só liña INSTALATE).  Fotocopia compulsada do xustificante de transferencia bancaria do pagamento dos gastos de inmobilizado (só liña INSTALATE).  Anexo II de declaración responsable.  Anexo III Memoria de proxecto empresarial a desenvolver, ou calquera outro que, respectando o contido mínimo, queira presentar a persoa solicitante.  Anexo IV desta convocatoria: relación numerada de xustificantes de gasto.  Anexo V desta convocatoria: Modelo de designación de conta bancaria para a transferencia da subvención. ____________________________, ____ de _______________ de 20___ Sinatura Concellería de Industria, Promoción Económica, Comercio e Hostalaría De acordo co disposto na Lei Orgánica 15/1999, do 13 de decembro, de protección de datos de carácter persoal, infórmaselle de que os datos facilitados a través desta instancia serán tratados de xeito confidencial. Estes datos serán incorporados aos ficheiros do Concello das Pontes de García Rodríguez relacionados con este trámite. Os datos utilizaranse para as xestións municipais derivadas dos procedementos e consultas que vostede inicia con esta solicitude. Así mesmo, infórmaselle de que en calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO II: DECLARACION RESPONSABLE ________________________, con DNI ___________, e con enderezo a efectos de notificacións en _________________________________________, 1.º) DECLARO RESPONSABLEMENTE, en relación coa convocatoria do Programa de axudas municipais do concello das Pontes á creación de empresas para o ano 2015, que: – Todos os datos que constan na solicitude e nos documentos que se xuntan son certos. – Non incorro en ningunha das prohibicións para obter a condición de beneficiario/a da subvención establecidas nos apartados 2 e 3 do artigo 13 da Lei 38/2003, xeral de subvencións, e apartados 2 e 3 do artigo 10 da Lei 09/2007, de subvencións de Galicia e reúno as condicións para ser beneficiario/a de acordo co previsto na base segunda desta convocatoria. – Non desenvolvín igual ou similar actividade empresarial ou profesional na mesma localidade, ou na súa área de influencia, nos seis meses anteriores a data de inicio desta nova actividade.2.º) Asemade, DECLARO RESPONSABLEMENTE, en canto a outras subvencións en relación co obxecto da subvención solicitada (marcar unha opción):  Que para este proxecto, solicitei e/ou obtiven as axudas que se relacionan a continuación: ou, alternativamente:  Que non solicitei nin, polo tanto, teño concedidas outras axudas ou subvencións de calquera administración ou ente público ou privado, nacional ou internacional, para a mesma finalidade que as subvencións para a creación de empresas convocadas polo Concello das Pontes.  Que non obtiven axuda para a creación de empresas ou do propio posto de traballo da Consellería de Traballo e Benestar que financien os gastos de aluguer e adquisición de inmobilizado para o desenvolvemento da actividade.3.º) AUTORIZO ao Concello das Pontes a obter as certificacións establecidas na base 8.ª desta convocatoria que debe emitir a Axencia Estatal da Administración Tributaria, a Consellería de Facenda da Xunta de Galicia, o Concello das Pontes e a Tesouraría Xeral da Seguridade Social.4.º) ACEPTO as actuacións de comprobación e seguimento que leve a cabo o órgano instrutor da Concellería de Industria, Promoción Económica, Comercio e Hostalaría.5.º) AUTORIZO a Concellaría de Industria e Comercio do Concello das Pontes, no suposto de ter a condición de beneficiario/a da subvención, a realizar as actuacións de comprobación e seguimento necesarias para comprobar o cumprimento da finalidade do programa, nomeadamente, a solicitar á Tesourería Xeral da Seguridade Social a información sobre a situación de alta na Seguridade Social durante os primeiros dezaoito meses da actividade, conforme ao establecido na base segunda e undécima da convocatoria.6.º) AUTORIZO, para os efectos da Lei Orgánica 15/1999, de 13 de decembro, de protección de datos de carácter persoal, a Concellaría de Industria e Comercio a incorporar estes datos, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello das Pontes que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei Xeral de Subvencións, 38/2003 e normativa de desenvolvemento, así como para a xestión doutros servizos ou programas de iniciativa municipal do seu posible interese. Son, así mesmo, consciente de que os datos facilitados poden resultar obrigatorios para a xestión e tramitación do expediente, e comprométome a comunicar no menor prazo de tempo posible a Concellería de Industria, Promoción Económica, Comercio e Hostalaría, calquera variación dos datos manifestados co fin de poder proceder a súa actualización. A unidade tramitadora, en tanto non se comunique o contrario, entenderá que os datos proporcionados son exactos e actuais. Por parte de representante legal asinante ou calquera outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación á Concellería de Industria, Promoción Económica, Comercio e Hostalaría do Concello das Pontes.7.º) COÑEZO as responsabilidades legais que se derivan por falsidade en documentos administrativos e, en particular, a esixencia do reintegro da subvención máis os intereses de demora correspondentes, sen prexuízo da tramitación do correspondente expediente. As Pontes de García Rodríguez, ___ de _____ do 20__ Asdo. _____________________ ANEXO III MEMORIA DO PROXECTO EMPRESARIAL Este modelo, que ten carácter orientativo, inclúe un contido mínimo da memoria explicativa do proxecto, podendo o solicitante ampliar a información que aparece a continuación ou darlle outro formato: 1.–DATOS PERSONAIS. DNI, NIE: ____________________________ Data nacemento: ____/____/_________ Nome: __________________________Primeiro apelido: _______________________ Segundo apelido: ______________________ Tipo vía: _________ Enderezo: _______ ____________________________________________ N.º: ______ Portal: _____ Esc.: ____ Planta: ____ Porta: ____C. P.: ___________ Concello: _________________________Provincia: _________________ Teléfono(s): ______________/_______________ Correo electrónico: __________________ 2.–DATOS PROFESIONAIS. Profesión: ______________________________________________________________ Estudios realizados: ______________________________________________ Formación relacionada coa actividade empresarial que se vaia desenvolver: ______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 3.–EXPERIENCIA PROFESIONAL.4.–DESCRIPCION DA ACTIVIDADE. Data de inicio de actividade _____________________. Descrición e desenvolvemento de actividades: ________________________________________________________________________________________________________________________________________________________________________________________________________________________________________________________________________________________________________________________________________________________________________________________________ Forma xurídica: _____________________ Número de socios/as: _________________. 5.–PLAN DE INVESTIMENTOS.6.–PLAN DE FINANCIAMENTO.7.–CONTA DE PERDAS E GANANCIAS PREVISTA PARA O PRIMEIRO ANO. As Pontes de Deiene Juny Bensar, ___ de _________ de 20__ Asdo. ____________________________ ANEXO IV RELACIÓN NUMERADA DE XUSTIFICANTES DE GASTO SOLICITANTE DNI, NIE: ___________________________ Data nacemento: ____/____/_______ Nome e apelidos: ____________________________ Tipo vía: ________________________ Enderezo: _________________________________________ N.º____ Portal:______ Esc.:____________ Planta:____ Porta: ____ C. P.:_________ Concello: _______________ Provincia: ________________ Teléfono: ___________ Correo electrónico: ____________________________ Para a súa xustificación e previo ao pagamento da subvención (marcar)  LIÑA IMPULSATE DECLARO: que a totalidade dos gastos presentados son conforme aos requisitos e criterios establecidos nas Bases da Convocatoria desta subvención o cal acredito mediante a presentación dos seguintes xustificantes bancarios do pagamento  LIÑA INSTALATE DECLARO: que a totalidade dos gastos presentados son conforme aos requisitos e criterios establecidos nas Bases da Convocatoria desta subvención o cal acredito mediante a presentación dos seguintes xustificantes bancarios do pagamento As Pontes de Deiene Juny Bensar, ____ de ________________ de 20__ Sinatura ANEXO V MODELO DE DESIGNACION DE CONTA BANCARIA (Anexo 2.º de la OM de 27/12/1995, BOE de 03/01/1996) I. Datos del acreedor (deberá acompañar copia del NIF) II. Datos del representante III. Alta de datos bancarios IV. Baja de datos bancarios (Firma del acreedor o representante) ____________, ___ de ___________ de _______ Fdo.: _____________________________